*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Ιανουαρίου 1989

για τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας ( Nordrhein-Westfalen) σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(89/85/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

Εκτιμώντας:

ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, σύμφωνα με το άρθρο 24 παράγραφος 1 δεύτερη περίπτωση του κανονισμού (ΕΟΚ) αριθ. 797/85, τις διατάξεις που περιέχονται στη «Richtlinien ueber die Gewaehrung von Zuwendungen fuer die Erhaltung und Pflege von Feuchtwiesenschutzgebieten fuer Zwecke des Naturschutzes zur Abwehr von unmittelbar drohenden Gefahren fuer den Naturhaushalt» όσον αφορά την εφαρμογή του τίτλου V του κανονισμού (ΕΟΚ) αριθ. 797/85 στη Nordrhein-Westfalen·

ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας στην κοινή δράση που αναφέρεται στον τίτλο V του εν λόγω κανονισμού·

ότι, σύμφωνα με τον τίτλο V του κανονισμού (ΕΟΚ) αριθ. 797/85, τα κράτη μέλη μπορούν να εισάγουν στις ιδιαίτερα ευαίσθητες ζώνες από απόψεως προστασίας του περιβάλλοντος και φυσικών πόρων καθώς και από απόψεως διατηρήσεως του φυσικού τοπίου, μέτρα που αποσκοπούν στην εισαγωγή και τη διατήρηση των πρακτικών παραγωγής που ανταποκρίνονται σ' αυτές τις ιδιαίτερες ευαισθησίες·

ότι τα μέτρα που αφορούν τη χορήγηση ετήσιας πριμοδότησης ανά εκτάριο στους κατόχους γεωργικών εκμεταλλεύσεων που αναλαμβάνουν την υποχρέωση, τουλάχιστον για πέντε έτη, να εφαρμόσουν, στα πλαίσια ενός ειδικού προγράμματος για μια καθορισμένη ζώνη, καθορισμένες πρακτικές παραγωγής·

ότι η χρηματοδοτική συμμετοχή της Κοινότητας στο προβλεπόμενο σύστημα περιορίζεται μόνο στις περιπτώσεις που ανταποκρίνονται στους όρους, στους στόχους και στα κριτήρια που καθορίζονται στον τίτλο V του κανονισμού (ΕΟΚ) αριθ. 797/85·

ότι οι ανακοινωθείσες διατάξεις αποσκοπούν σε μέτρα που δεν είναι εκούσια για τους γεωργούς όπως προβλέπεται από το άρθρο 19 του κανονισμού (ΕΟΚ) αριθ. 797/85·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις του Land Nordrhein-Westfalen που περιέχονται στη «Richtlinien ueber die Gewaehrung von Zuwendungen fuer die Erhaltung und Pflege von Feuchtwiesenschutzgebieten fuer Zwecke des Naturschutzes zur Abwehr von unmittelbar drohenden Gefahren fuer den Naturhaushalt» και ανακοινώθηκαν από την κυβέρνηση της Ομοσπονδιακής Δημοκρατίας της Γερμανίας σύμφωνα με το άρθρο 24 παράγραφος 1 δεύτερη περίπτωση του κανονισμού (ΕΟΚ) αριθ. 797/85 δεν πληρούν τους όρους για χρηματοδοτική συμμετοχή της Κοινότητας στη δράση που αναφέρεται στον τίτλο V του εν λόγω κανονισμού.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 9 Ιανουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.